אנדרסון ורז'או

אנדרסון פרנצ'ה ורז'או (בפורטוגזית: Anderson França Varejão; נולד ב-28 בספטמבר 1982 בקולטינה, ברזיל) הוא כדורסלן עבר ברזילאי ששיחק בעמדת הסנטר.

ראשית הקריירה
ורז'או החל את קריירת המשחק שלו בקבוצת הכדורסל של פרנקה. לאחר שהציג יכולת טובה, עבר ורז'או לברצלונה במדיה שיחק שתי עונות. בעונת  זכה ורז'או עם הקבוצה באליפות הליגה הספרדית, על אף שכמעט ולא שותף במשחקים בליגה, ולא שותף כלל במשחקי הפלייאוף. בנוסף, זכתה הקבוצה ביורוליג, כשוורז'או משותף ב-22 משחקים, בהם רשם 4.1 נקודות ו-3.2  ב, כולל 17 נקודות נגד בנטון טרוויזו.

בעונה הבאה שותף ורז'או ב-27 משחקים בליגה הספרדית, בהם רשם ממוצעים של 7.5 נקודות ו-4.4 ריבאונדים, אך לא שותף כלל בפלייאוף גם בעונה זו. בניצוחו של חואן קרלוס נבארו זכתה הקבוצה באליפות שנייה ברצף. ביורוליג שיחק ורז'או 18 משחקים במדי הקבוצה באותה העונה, בהם קלע 8.8 נקודות, וליקט 5.2 ריבאונדים בממוצע.

קריירה ב-NBA
בדראפט ה-NBA של שנת 2004 נבחר ורז'או במקום ה-30 על ידי קבוצת אורלנדו מג'יק, ועבר לקליבלנד קאבלירס בעסקת חליפין ביחד עם דרו גודן וסטיבן האנטר בתמורה לטוני באטי ושתי בחירות עתידיות של הסיבוב השני בדראפט.

בעונת הרוקי שלו שיחק ורז'או במדי קליבלנד ב-54 משחקים בהם קלע 4.9 נקודות, והוריד 4.8 ריבאונדים למשחק. שיאי העונה שלו היו קליעת 14 נקודות נגד דאלאס מאבריקס, ו-14 ריבאונדים במשחק נגד יוטה ג'אז.

לאחר שהחמיץ את 32 המשחקים הראשונים של עונת  בעקבות פריקת כתף, חזר ורז'או ושיחק 48 משחקים בעונה, בהם רשם ממוצע של 4.8 נקודות, ו-4.6 ריבאונדים. ב-21 בפברואר 2006, במשחק הביתי של קליבלנד מול אורלנדו, ניסו אוהדי הקבוצה לשבור שיא גינס של כמות האנשים הגדולה ביותר הלובשים פאה נוכרית באצטדיון, הפאות אשר חולקו לאוהדים שבאו היו בסגנון תסרוקתו הייחודית של ורז'או.

במשחקי הפלייאוף של אותה העונה רשם ורז'או ממוצעים של 6.8 נקודות ו-4.5 ריבאונדים למשחק. בסדרת חצי גמר המזרח מול קבוצת דטרויט פיסטונס קלע ורז'או ממוצע בלתי אופייני של 80% בזריקות העונשין, קלע 16 נקודות במשחק מספר 3, והיה גורם מכריע בניצחון קבוצתו במשחק מספר 4 כשסחט עבירה מצ'ונסי בילאפס 29 שניות לסיום, ומנע מריצ'רד המילטון את הזריקה האחרונה במשחק.

ממוזער|אנדרסון ורז'או במהלך משחק
בעונת  קיבל ורז'או קרדיט רב ממאמנו מייק בראון ששיתף אותו ב-81 משחקים בעונה הסדירה, בהם קלע ורז'או 6.8 נקודות והוסיף 6.7 ריבאונדים, כולל שיאי עונתי של 17 נקודות נגד ניו אורלינס הורנטס ושיא קריירה של 17 ריבאונדים מול יוטה ג'אז. במשחקי הפלייאוף של העונה שיחק ורז'או 20 משחקים, בהם קלע 6.0 נקודות ו-6.0 ריבאונדים, כולל 14 נקודות ו-14 ריבאונדים במשחק נגד דטרויט בגמר המזרח.

בסיום עונת 2006/2007 נסתיים חוזהו של ורז'או בקליבלנד, והוא נותר ללא חוזה עד דצמבר של אותה השנה. בדצמבר חתם על חוזה עם קבוצת שארלוט בובקאטס לשנתיים תמורת 11.1 מיליון דולר. על פי חוקי ה-NBA, לקליבלנד הייתה אפשרות להשוות את תנאי החוזה בתוך שבוע מרגע החתימה על מנת להשאירו בקבוצה, ולמחרת חתימת החוזה השוותה קליבלנד את תנאיו והשאירה אותו בקבוצה. הוא שיחק 48 משחקים בעונה הסדירה, מתוכם פתח בחמישייה ב-13, ורשם שיא קריירה עם 8.3 ריבאונדים בממוצע למשחק.

בעונת  חווה ורז'או שיפור גדול ביכולתו. הוא קלע 8.6 נקודות בממוצע, כולל שיא קריירה של 26 נקודות נגד השיקגו בולס, הוא שיחק 81 משחקים בעונה הסדירה ופתח בחמישייה ב-42 מהם. גם בפלייאוף שיחק ורז'או מצוין, ופתח בחמישייה בכל אחד משחקי הקבוצה, כאשר הוא רושם ממוצעים של 30.0 דקות למשחק, 1.3 חטיפות, 1.1 חסימות ו-6.9 נקודות. בסיום העונה חתם ורז'או על חוזה של 42.5 מיליון דולר לשש שנים בקבוצה.

בעונת  שיחק ורז'או 76 משחקים בהם קלע 8.6 נקודות וקטף 7.6 ריבאונדים למשחק.

לקראת עונת , עם עזיבתו של שאקיל אוניל את קליבלנד, קיבל ורז'או את ההזדמנות לפתוח בחמישייה הראשונה. הוא פתח בכל 31 המשחקים הראשונים של העונה הסדירה, בהם תרם 9.1 נקודות, 9.7 ריבאונדים ושיא קריירה של 1.2 חסימות למשחק, בטרם נפצע. גם בעונת  היה ורז'או לסנטר הפותח בחמישייה של קליבלנד, אך שוב, לאחר 25 משחקים בהם רשם 10.2 נקודות ו-11.5 ריבאונדים למשחק, נפצע והחמיץ את שארית העונה.

את עונת  פתח ורז'או עם שיא קריירה של 23 ריבאונדים במחזור המשחקים הראשון מול וושינגטון ויזארדס, ואף כמעט רשם טריפל דאבל כשהוסיף במשחק תשע נקודות ותשעה אסיסטים. ב-13 בנובמבר שיפר את שיא הקריירה כשקלע 35 נקודות נגד ברוקלין נטס. הוא רשם שיא קריירה של 14.1 נקודות, והוליך את הליגה עם ממוצע של 14.4 ריבאונדים למשחק אך לאחר 25 משחקים בלבד נפגע בברכו, ונאלץ לעבור ניתוח בעקבותיו היה צפוי שייעדר מהמגרשים כחודשיים. במהלך ההחלמה מהניתוח נתגלה קריש דם בריאתו בעקבותיו לא שב ורז'או למגרשים עד תום העונה.

בעונת  הצליח ורז'או לשמור על בריאותו, ולקח חלק ב-65 משחקים לאורך העונה בהם רשם ממוצעים של 8.4 נקודות ו-9.7 ריבאונדים, אולם לא הצליח לסייע לקבוצתו, שניצחה ב-33 משחקים והפסידה 49, להעפיל למשחקי הפלייאוף. לקראת העונה הבאה, חתם ורז'או על חוזה לשלוש שנים נוספות תמורת כ-30 מיליון דולר, אולם לאחר 26 משחקים בלבד קרע את גיד האכילס ולא שב לשחק בשארית אותה העונה.

ב-19 בפברואר 2016, לאחר 11 וחצי עונות בקליבלנד, נשלח ורז'או בטרייד לפורטלנד טרייל בלייזרס שמיד שחררה אותו מהקבוצה. לאחר שלושה ימים, ב-22 בפברואר, חתם על חוזה בגולדן סטייט ווריורס עד סיום העונה.

סטטיסטיקות קריירה ב-NBA
נכון לסוף עונת .

עונה סדירה
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  קליבלנד 54  0  16.0  0.513  0.000  0.535  4.8  0.5  0.8  0.7  4.9  קליבלנד 48  4  15.8  0.527  0.000  0.513  4.9  0.4  0.9  0.4  4.6  קליבלנד 81  6  23.9  0.476  0.000  0.616  6.7  0.9  0.9  0.6  6.8  קליבלנד 48  13  27.5  0.461  0.000  0.598  8.3  1.1  0.8  0.5  6.7  קליבלנד 81  42  28.5  0.536  0.000  0.616  7.2  1.0  0.9  0.8  8.6  קליבלנד 76  7  28.5 0.572  0.200  0.663  7.6  0.9  0.9  0.9  8.6  קליבלנד 31  31  32.1  0.528  0.000  0.667  9.7  1.5  0.9  1.2  9.1  קליבלנד 25  25  31.4  0.514  0.000  0.672  11.5  1.7  1.4  0.7  10.8  קליבלנד 25  25  36.0  0.478  0.000  0.755  14.4  3.4  1.5  0.6  14.1  קליבלנד 65  29  27.7  0.495  0.000  0.681  9.7  2.2  1.1  0.6  8.4  קליבלנד 26  26  24.5  0.555  0.000  0.733  6.5  1.3  1.1  0.6  9.82015/2016קליבלנד31 0 10.0 0.421 0.000 0.762 2.9 0.6 0.4 0.2 2.62015/2016גולדן סטייט22 0 8.5 0.438 0.000 0.552 2.3 0.7 0.2 0.2 2.62016/2017גולדן סטייט 14  1  6.6  0.357  0.000  0.727  1.9  0.7  0.2  0.2  1.3  627  209  24.0  0.511  0.024  0.631  7.2  1.2  0.9  0.6  7.3

פלייאוף
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  קליבלנד 13  0  18.3  0.620  0.000  0.703  4.5  0.2  0.7  0.2  6.8  קליבלנד 20  0  22.4  0.511  0.000  0.563  6.0  0.6  1.0  0.6  6.0  קליבלנד 13  0  18.5  0.407  0.000  0.429  5.2  0.7  0.6  0.1  4.1  קליבלנד 14  14  30.0  0.500  0.000  0.682  6.4  0.6  1.3  1.1  6.9  קליבלנד 11  0  23.2  0.417  0.000  0.742  6.5  0.6  1.0  0.8  5.7  גולדן סטייט 17  0  5.5  0.357  0.000  0.526  1.2  0.8  0.1  0.1  1.2  88  14  19.2  0.488  0.000  0.618  4.8  0.6  0.8  0.5  5.0

קישורים חיצוניים

 דף השחקן באתר ה-NBA

הערות שוליים

קטגוריה:כדורסלנים ברזילאים
קטגוריה:כדורסלני ברצלונה
קטגוריה:כדורסלני קליבלנד קאבלירס
קטגוריה:כדורסלני גולדן סטייט ווריורס
קטגוריה:כדורסלני נבחרת ברזיל
קטגוריה:בחירות דראפט של אורלנדו מג'יק
קטגוריה:ברזילאים שנולדו ב-1982